ཤེས་བྱའི་རྣམ་གྲངས་ཀུན་བཏུས།

ཤེས་བྱའི་མཁའ་དབྱིངས་ཡངས་པ་རུ། །རྣམ་གྲངས་རྒྱུ་སྐར་ཚོགས་བཀྲ་བ། །བློ་ལྡན་དྲང་སྲོང་སྐར་དགའ་ཡིས། །གྲངས་སུ་བགྲངས་པའི་ལོ་རྒྱུས་མཚར། །

 གཉིས་ཚན། 
ཀ་སྡེ།
 ཀུན་མཁྱེན་ཡབ་སྲས་གཉིས། རྙིང་མའི་སློབ་དཔོན་ཀུན་མཁྱེན་ཀློང་ཆེན་རབ་འབྱམས་པ་དང་ཀུན་མཁྱེན་འཇིགས་མེད་གླིང་པ་རྣམ་པ་གཉིས།
 སྐུ་གཉིས། ཆོས་སྐུ་དང་གཟུགས་སྐུ་གཉིས།
ཁ་སྡེ།
 མཁྱེན་ཀོང་རྣམ་གཉིས། འཇམ་དབྱངས་མཁྱེན་བརྩེའི་དབང་པོ་དང་ཀོང་སྤྲུལ་ཡོན་ཏན་རྒྱ་མཚོ་རྣམ་པ་གཉིས།
 མཁྱེན་པ་གཉིས། ཇི་ལྟ་བ་མཁྱེན་པའི་ཡེ་ཤེས་དང་ཇི་སྙེད་པ་མཁྱེན་པའི་ཡེ་ཤེས་གཉིས།
ག་སྡེ།
 གུང་གཉིས། ཉིན་ཕྱེད་རྟའི་དུས་དང་ནམ་ཕྱེད་བྱི་བའི་དུས་གཉིས།
 གོ་དཔལ་གཉིས།  སྡེ་རོང་ཁོངས་ཀྱི་གོ་སྟེང་དགོན་དང་དཔལ་འབར་དགོན་གཉིས།
 དགོན་ཡུལ་གཉིས། དགོན་པ་དང་དགོན་པ་དེའི་ཁོངས་ཀྱི་ཡུལ་སྡེ་གཉིས་ལ་ཟེར།
 རྒྱལ་བ་ཡབ་སྲས་གཉིས། རྒྱལ་བ་རིན་པོ་ཆེ་དང་པཎ་ཆེན་རིན་པོ་ཆེ་རྣམ་པ་གཉིས།
ཇ་སྡེ།
 ཇོ་ཤཱཀ་གཉིས། ཇོ་བོ་ཤཱཀྱ་མུ་ནེ་དང་ཇོ་བོ་མི་བསྐྱོད་རྡོ་རྗེ་རྣམ་པ་གཉིས།

ད་སྡེ།
 བདེན་པ་གཉིས། དོན་དམ་བདེན་པ་དང་ཀུན་རྫོབ་བདེན་པ་གཉིས།
པ་སྡེ།
 དཔལ་ཡོན་གཉིས། བསམ་པའི་དཔལ་ཡོན་དང་དངོས་པོའི་དཔལ་ཡོན་གཉིས།

བ་སྡེ།
 བྱང་ཟུར་རྣམ་གཉིས། གསོ་བ་རིག་པའི་མཁས་ཆེན་བྱང་པ་རྣམ་རྒྱལ་གྲགས་བཟང་དང་ཟུར་མཁར་མཉམ་ཉིད་རྡོ་རྗེ་རྣམ་པ་གཉིས།
 བླ་མ་གཉིས། རྩ་བའི་བླ་མ་དང་ཡན་ལག་གི་བླ་མ་གཉིས།

ཙ་སྡེ།
 རྩིས་དཀར་ནག་གཉིས། སྐར་རྩིས་དང་འབྱུང་རྩིས་གཉིས།

ཚ་སྡེ།
 ཚོགས་གཉིས། བསོད་ནམས་ཀྱི་ཚོགས་དང་ཡེ་ཤེས་ཀྱི་ཚོགས་གཉིས།

ར་སྡེ།
 ར་འབྲིམ་གཉིས། སྡེ་རོང་ཁོངས་ཀྱི་ར་སེ་དང་འབྲི་མོ་ཞེས་པའི་ས་ཆ་གཉིས།
 རོང་ཀློང་རྣམ་གཉིས། རོང་ཟོམ་པཎྜི་ཏ་ཆོས་བཟང་དང་ཀུན་མཁྱེན་ཀློང་ཆེན་རབ་འབྱམས་གཉིས།
 རོང་འབྲོག་གཉིས། རོང་པའམ་ཞིང་པ་དང་འབྲོག་པ་གཉིས། ཞིང་ལས་དང་འབྲོག་ལས་གཉིས་ལའང་གོ །

ལ་སྡེ།
 ལྭ་འཇོལ་གཉིས། འབའ་ཆོས་སྡེ་དགོན་གྱི་སྤྲུལ་སྐུ་གཙོ་བོ་གཉིས་ཏེ། ལྭ་ཁ་བླ་མ་དང་། འཇོལ་བླ་མ་གཉིས།

 གསུམ་ཚན། 
 དཀོན་མཆོག་གསུམ།  སངས་རྒྱས་དང་། ཆོས་དང་། དགེ་འདུན་བཅས་སོ།།
 རིགས་གསུམ་མགོན་པོ།  འཇམ་པའི་དབྱངས་དང་། སྤྱན་རས་གཟིགས། ཕྱག་ན་རྡོ་རྗེ་བཅས།
 དད་པ་སྐྱེ་མྱུར་བརྟན་གསུམ་གྱི་དཔེ་གསུམ།  དད་པ་སྐྱེ་བ་དབྱར་ཁའི་རྩི་ཤིང་བཞིན། དད་པ་མྱུར་བ་མུན་པའི་གློག་དང་འདྲ། དད་པ་བརྟན་པ་ཐེག་ཆེན་ས་གཞི་བཞིན།
 སྒོ་གསུམ།  ལུས་དང་། ངག་དང་། ཡིད་བཅས་སོ།།
 ཉང་གུར་བྱང་གསུམ། རྙིང་མའི་གཏེར་སྟོན་བརྒྱ་རྩ་ལས་མཆོག་གི་སྤྲུལ་སྐུ་རྣམ་གསུམ་ཞེས་པ་སྟེ། ཉང་ཉི་མ་འོད་ཟེར་དང་གུ་རུ་ཆོས་ཀྱི་དབང་ཕྱུག རིག་འཛིན་རྒོད་ལྡེམ་བཅས།
 ཀཿདཔལ་རྫོགས་གསུམ། མདོ་ཁམས་སྨད་དུ་ཆགས་སྔ་བའི་རྙིང་མའི་གདན་ས་གསུམ་སྟེ། ཀཿ་ཐོག་དང་། དཔལ་ཡུལ་དང་། རྫོགས་ཆེན་བཅས་སོ།།
 རྡོར་སྨིན་དཔལ་གསུམ། སྟོད་དབུས་གཙང་དུ་ཆགས་སྔ་བའི་རྙིང་མའི་གདན་ས་གསུམ་སྟེ། རྡོ་རྗེ་བྲག་དང་། སྨིན་གྲོལ་གླིང་དང་། དཔལ་རི་བཅས་སོ།།
 མཁན་སློབ་ཆོས་གསུམ། མཁན་པོ་བོ་དྷི་སཏྭ་དང་། སློབ་དཔོན་པདྨ་འབྱུང་གནས། ཆོས་རྒྱལ་ཁྲི་སྲོང་ལྡེའུ་བཙན་བཅས་སོ།།
 གངས་ཅན་འཇམ་དབྱངས་རྣམ་གསུམ། ཀུན་མཁྱེན་ཀློང་ཆེན་རབ་འབྱམས། ས་སྐྱ་པཎ་ཆེན་ཀུན་དགའ་རྒྱལ་མཚན། རྗེ་རིན་པོ་ཆེ་བློ་བཟང་གྲགས་པ་བཅས་སོ།།
 མར་མི་དྭགས་གསུམ། མར་པ་ལོ་ཙཱ་བ་དང་མི་ལ་རས་པ། དྭགས་པོ་ཟླ་འོད་གཞོན་ནུ་བཅས། 
 རྗེ་ཡབ་སྲས་གསུམ། རྗེ་བློ་བཟང་གྲགས་པ་དང་རྒྱལ་ཚབ་དར་མ་རིན་ཆེན། མཁས་གྲུབ་དགེ་ལེགས་དཔལ་བཟང་བཅས།
 གོ་ཤཱཀ་སྟག་གསུམ། ས་སྐྱ་པའི་མཁས་དབང་ཀུན་མཁྱེན་གོ་རམས་པ་དང་པཎ་ཆེན་ཤཱཀ་མཆོག་པ། སྟག་ཚང་ལོ་ཙཱ་བ་བཅས།
 སྐྱེས་བུ་གསུམ། སྐྱེས་བུ་ཆེན་པོ་དང་སྐྱེས་བུ་འབྲིང་། སྐྱེས་བུ་ཆུང་ངུ་བཅས།
 བཀའ་བརྒྱད་རྣམ་གསུམ། གསང་ཆེན་སྔ་འགྱུར་རྙིང་མའི་ཆོས་སྐད་དེ། བཀའ་བརྒྱད་གསང་བ་ཡོངས་རྫོགས་དང་། བཀའ་བརྒྱད་བདེ་གཤེགས་འདུས་པ། བཀའ་བརྒྱད་རང་ཤར་བཅས་སོ།།
 རྩ་བ་གསུམ། བྱིན་རླབས་ཀྱི་རྩ་བ་བླ་མ། དངོས་གྲུབ་ཀྱི་རྩ་བ་ཡི་དམ། ཕྲིན་ལས་ཀྱི་རྩ་བ་མཁའ་འགྲོ་བཅས་སོ།།
 ཁམས་གསུམ། འདོད་ཁམས་དང་གཟུགས་ཁམས། གཟུགས་མེད་ཁམས་བཅས།
 ངན་སོང་གསུམ། དམྱལ་བ་དང་ཡི་དྭགས། དུད་འགྲོ་བཅས།
 མཐོ་རིས་གསུམ། ལྷ་དང་མི། ལྷ་མ་ཡིན་བཅས།
 དྲག་གཟའ་གསུམ། སྐར་རྩིས་ཀྱི་ཐ་སྙད་དེ། གཟའ་མིག་དམར་དང་གཟའ་ཕུར་བུ། གཟའ་སྤེན་པ་བཅས།
 རྒྱ་མཚོ་རྣམ་གསུམ། སྐར་རྩིས་མཁས་ཆེན་གསུམ་གྱི་མཚན་ཏེ། མཁས་གྲུབ་ནོར་བཟང་རྒྱ་མཚོ་དང་གཙང་ཆུང་ཆོས་གྲགས་རྒྱ་མཚོ། ཕུག་པ་ལྷུན་གྲུབ་རྒྱ་མཚོ་བཅས།
 གསང་བ་གསུམ། སྐུའི་གསང་བ་དང་། གསུང་གི་གསང་བ། ཐུགས་ཀྱི་གསང་བ་བཅས།
 དད་པ་གསུམ། དང་བའི་དད་པ་དང་། འདོད་པའི་དད་པ། ཡིད་ཆེས་པའི་དད་པ་བཅས། 
 དུས་གསུམ་སངས་རྒྱས། འདས་པའི་སངས་རྒྱས་མར་མེ་མཛད་དང་། ད་ལྟའི་སངས་རྒྱས་ཤཱཀྱ་ཐུབ་པ། མ་འོངས་སངས་རྒྱས་བྱམས་པ་མགོན་པོ་བཅས།
 སྔོན་རྗེས་མིང་གསུམ། བོད་ཀྱི་བརྡ་སྤྲོད་རིག་པའི་ཐ་སྙད་དེ། སྔོན་འཇུག་དང་མིང་གཞི། རྗེས་འཇུག་བཅས།
 དྲིན་ཅན་གྱི་ལོ་པཎ་རྣམ་གསུམ། བཙད་པོ་ཁྲི་ལྡེ་སྲོང་བཙན་གྱི་སྐུ་དུས་སུ་བྱུང་བའི་པཎྜི་ཏ་ཛི་ན་མི་ཏྲ་དང་ད་ན་ཤཱི་ལ་གཉིས། ལོ་ཙཱ་བ་ཞང་ཡེ་ཤེས་སྡེ་བཅས།
 རྫོགས་ཆེན་སྟོན་པའི་སློབ་དཔོན་གསུམ། རྙིང་མའི་རྫོགས་པ་ཆེན་པོའི་མན་ངག་སྟོན་པའི་སློབ་དཔོན་པདྨ་འབྱུང་གནས་དང་། པཎ་ཆེན་བི་མ་ལ་མི་ཏྲ། སློབ་དཔོན་བེེ་རོ་ཙ་ན་བཅས།
 རྒྱ་སྟག་འབྲུག་གསུམ། སྔར་ཁམས་ལྷོ་རྒྱུད་དུ་གྲགས་པ་ཆེ་བའི་རྙིང་མའི་བླ་ཁག་གསུམ་སྟེ། རྒྱ་བླ་གནམ་བསྐོས་ཚང་དང་། སྟག་བླ་བྱང་དཀར་ཚང་། འབྲུག་བླ་བསམ་གཏན་ཚང་བཅས། 
 དར་རྩེ་མདོའི་ལྟག་སྒོ་གསུམ། སྔར་ཕྱི་རོལ་ནས་མདོ་གྲོང་ལ་འཇུག་པའི་ལྟག་སྒོ་གསུམ་སྟེ། རྒྱ་ཡུལ་ལྟག་སྒོ་དང་། མི་ཉག་ལྟག་སྒོ། གཡག་རྭ་ལྟག་སྒོ་བཅས། 
 སྡོམ་པ་གསུམ། ཕྱི་སོ་ཐར་གྱི་སྡོམ་པ་དང་། ནང་བྱང་སེམས་ཀྱི་སྡོམ་པ། གསང་བ་སྔགས་ཀྱི་སྡོམ་པ་བཅས།
 འབའ་ལི་རྒྱལ་གསུམ། སྤྱི་ལོ༡༩༥༨ ཡན་ཆད་དུ་ཁམས་ལྷོ་རྒྱུད་ཀྱི་ས་ཆར་འབོད་ཚུལ་ཏེ། འབའ་སྡེ་དང་། ལི་སྡེ། རྒྱལ་སྡེ་བཅས། 
 ཉེས་པ་གསུམ། འདོད་ཆགས་དང་། ཞེ་སྡང་། གཏི་མུག་བཅས་ཏེ། གསོ་རིག་ཏུ་དེ་གསུམ་ལས་གྱུར་པའི་རླུང་དང་། མཁྲིས་པ། བད་ཀན་གསུམ་ལ་བརྗོད།
 འདུ་བ་གསུམ། རླུང་མཁྲིས་བད་ཀན་བཅས།
 སྐ་ཅོག་ཞང་གསུམ། ལོ་ཙཱ་བ་ཆེན་པོ་གསུམ་གྱི་མཚན་སྡོམ་ཏེ། སྐ་བ་དཔལ་བརྩེགས་དང་། ཅོག་རོ་ཀླུའི་རྒྱལ་མཚན། ཞང་ཡེ་ཤེས་སྡེ་བཅས།
 ཚུལ་གསུམ། ཕྱོགས་ཆོས་དང་རྗེས་ཁྱབ། ལྡོག་ཁྱབ་པཅས་གསུམ།
 མཁས་པ་མི་གསུམ། དམར་ཤཱཀྱ་མུ་ནི། གཡོ་དགེ་བའི་འབྱུང་གནས། གཙང་རབ་གསལ་དང་གསུམ།
 བློ་རྟགས་བསྡུས་གསུམ། བློ་རིག །རྟགས་རིགས། བསྡུས་གྲྭ་དང་གསུམ།
 སུམ་རྟགས་དག་གསུམ། བརྡ་སྤྲོད་ཀྱི་གཞུང་སུམ་ཅུ་པ། རྟགས་ཀྱི་འཇུག་པ། དག་ཡིག་དང་གསུམ།
 དབུས་གཙང་ཁམས་གསུམ། སྟོད་དབུས་གཙང་གཉིས། བར་ཁམས། སྨད་ཨ་མདོ་དང་གསུམ།
 ཚེ་ལྷ་རྣམ་གསུམ། སངས་རྒྱས་ཚེ་དཔག་མེད།  སྒྲོལ་མ། རྣམ་རྒྱལ་མ་དང་གསུམ།
 སྟོན་པ་གཙོ་འཁོར་གསུམ། ཐེག་དམན་ལྟར་ན་གཙོ་བོ་སྟོན་པ་ཤཱཀྱ་ཐུབ་པ་དང་འཁོར་ཉན་ཐོས་ཤཱ་རིའི་བུ་དང་མཽངྒལ་གྱི་བུ་གཉིས་ལ་གོ་བ་དང་། ཐེག་ཆེན་ལྟར་ན་གཙོ་བོ་སྟོན་པ་ཤཱཀྱ་ཐུབ་པ་དང་འཁོར་བྱང་ཆུབ་སེམས་དཔའ་འཇམ་དབྱངས་དང་བྱམས་པ་གཉིས་ལ་གོ་དགོས།
 ཕྱ་གཙང་དན་གསུམ།
 མཚན་མཚོན་གཞི་གསུམ། མཚན་ཉིད་དང་། མཚོན་བྱ། མཚན་གཞི་གསུམ།
 ཁུ་རྔོག་འབྲོམ་གསུམ།
 མཁས་བཙུན་བཟང་གསུམ། མཁས་པའི་ཡོན་ཏན། བཙུན་པའི་ཚུལ་ཁྲིམས། བཟང་པོའི་ཕྲིན་ལས་དང་གསུམ།
 མཁྱེན་བརྩེ་ནུས་གསུམ། མཁྱེན་པའི་ཡོན་ཏན་དང་བརྩེ་བའི་ཐུགས་རྗེ། ནུས་པའི་ཕྲིན་ལས་བཅས།
 ལམ་གཙོ་རྣམ་གསུམ། ངེས་འབྱུང་གི་བློ་དང་། བྱང་ཆུབ་ཀྱི་སེམས། ཡང་དག་པའི་ལྟ་བ་བཅས།
 མཁྱེན་ཀོང་མཆོག་གསུམ། འཇམ་དབྱངས་མཁྱེན་བརྩེའི་དབང་པོ། ཀོང་སྤྲུལ་ཡོན་ཏན་རྒྱ་མཚོ། མཆོག་གྱུར་བདེ་ཆེན་གླིང་པ་དང་གསུམ།

 བཞི་ཚན། 
 དཀོན་མཆོག་བཞི། བླ་མ་དང་། སངས་རྒྱས་དང་། ཆོས་དང་། དགེ་འདུན་བཅས་སོ།།
 ཀུན་མཁྱེན་རྣམ་བཞི། ཀུན་མཁྱེན་རོང་ཟོམ་མཧཱ་པཎྜི་ཏའམ་རོང་ཟོམ་ཆོས་ཀྱི་བཟང་པོ། ཀུན་མཁྱེན་ཀློང་ཆེན་རབ་འབྱམས། ཀུན་མཁྱེན་འཇིགས་མེད་གླིང་པ། ཀུན་མཁྱེན་འཇམ་མགོན་མི་ཕམ་ཕྱོགས་ལས་རྣམ་རྒྱལ་བཅས་སོ།།
 ཐུན་བཞི། དུས་བགོ་བའི་ཚད་ཀྱི་མིང་སྟེ། ཐོ་རེངས་ཀྱི་ཐུན་༼ ཐོར་ཐུན་༽དང་ཞོགས་ཐུན་༼སྔ་ཐུན་ཡང་ཟེར༽། དགོང་ཐུན་དང་། སྲོད་ཐུན་བཅས་སོ།།
 རིག་འཛིན་རྣམ་པ་བཞི། གསང་ཆེན་སྔ་འགྱུར་རྙིང་མའི་ཆོས་སྐད་དེ། རྣམ་སྨིན་རིག་འཛིན་དང་། ཚེ་དབང་རིག་འཛིན་དང་། ཕྱག་ཆེན་རིག་འཛིན་དང་། ལྷུན་གྲུབ་རིག་འཛིན་བཅས་སོ།།
 སྣང་བ་བཞི། གསང་ཆེན་སྔ་འགྱུར་རྙིང་མའི་ཆོས་སྐད་དེ། ཆོས་ཉིད་མངོན་སུམ་གྱི་སྣང་བ་དང་། ཉམས་གོང་འཕེལ་གྱི་སྣང་བ་དང་། རིག་པ་ཚད་ཕེབས་ཀྱི་སྣང་བ་དང་། ཆོས་ཟད་བློ་འདས་ཀྱི་སྣང་བ་བཅས་སོ།།
 རྒྱ་མཚོ་རྣམ་བཞི། རྒྱ་མཚོ་རྣམ་གསུམ་གྱི་ཁར་སྡེ་སྲིད་སངས་རྒྱས་རྒྱ་མཚོ་བསྣན་པའོ།།
 རྒྱལ་ཆེན་སྡེ་བཞི། རི་རབ་ཀྱི་ཕྱོགས་བཞིར་བཞུགས་ནས་སངས་རྒྱས་ཀྱི་བསྟན་པ་སྲུང་བའི་རྒྱལ་པོ་ཆེན་པོ་བཞི་སྟེ། འཕགས་སྐྱེས་པོ་དང་། མིག་མི་བཟང་དང་། རྣམ་ཐོས་སྲས་དང་། ཡུལ་འཁོར་སྐྱོང་བཅས་དང་།

 ལྔ་ཚན། 
སྔོན་འགྲོ་གཟེར་ལྔ།  སྔ་འགྱུར་བྱང་གཏེར་ལུགས་ཀྱི་སྒྲིབ་སྦྱོང་བྱེད་སྟངས་ཏེ། སྐྱབས་འགྲོ་སེམས་བསྐྱེད་ཀྱི་གཟེར་དང་། མཎྜལ་གྱི་གཟེར། རྡོར་སེམས་སྒོམ་བཟླས་ཀྱི་གཟེར།  མི་རྟག་སྐུལ་འདེབས་ཀྱི་གཟེར། བླ་མའི་རྣལ་འབྱོར་གྱི་གཟེར་བཅས།
གཏེར་སྟོན་རྒྱལ་པོ་རྣམ་ལྔ། ཉང་རལ་ཉི་མ་འོད་ཟེར། གུ་རུ་ཆོས་ཀྱི་དབང་ཕྱུག རིག་འཛིན་རྒོད་ལྡེམ། གྲུབ་ཆེན་ཐང་སྟོང་རྒྱལ་པོ།  པཎ་ཆེན་པདྨ་དབང་རྒྱལ་བཅས་སོ།།
འབུམ་ལྔ།  སྐྱབས་འགྲོ་འབུམ་གཅིག་དང་། སེམས་བསྐྱེད་འབུམ་གཅིག མཎྜལ་འབུམ་གཅིག ཡིག་བརྒྱ་འབུམ་གཅིག ཕྱག་འབུམ་གཅིག་བཅས་སོ།།
རིག་གནས་ཆུང་བ་ལྔ། སྙན་ངག མངོན་བརྗོད། སྡེབ་སྦྱོར། སྐར་རྩིས། ཟློས་གར་དང་ལྔའོ། །
 རིག་གནས་ཆེ་བ་ལྔ། ནང་རིག་པ། གཏན་ཚིགས་རིག་པ། སྒྲ་རིག་པ། གསོ་བ་རིག་པ། བཟོ་རིག་པ་བཅས།

 དྲུག་ཚན། 
 འགྲོ་བ་རིགས་དྲུག མཐོ་རིས་གསུམ་དང་ངན་སོང་གསུམ་བཅས།
 ཕར་ཕྱིན་དྲུག སྦྱིན་པའི་ཕར་ཕྱིན་དང་། ཚུལ་ཁྲིམས་ཀྱི་་ཕར་ཕྱིན། བཟོད་པའི་ཕར་ཕྱིན། བརྩོན་འགྲུས་ཀྱི་ཕར་ཕྱིན། བསམ་གཏན་གྱི་ཕར་ཕྱིན། ཤེས་རབ་ཀྱི་ཕར་ཕྱིན་བཅས།

 བདུན་ཚན། 
 རྒྱལ་སྲིད་སྣ་བདུན། འཁོར་ལོ་དང་ནོར་བུ། བཙུན་མོ། དམག་དཔོན། བློན་པོ། གླང་པོ་ཆེ། རྟ་མཆོག་རིན་པོ་ཆེ་བཅས་སོ། །
 གཟའ་བདུན། ཉི་ཟླ་དམར་ལྷག་ཕུར་སངས་སྤེན།

 བརྒྱད་ཚན། 
 བཀྲ་ཤིས་རྟགས་བརྒྱད། དཔལ་བེའུ། པདྨ། གདུགས། དུང་དཀར། འཁོར་ལོ། རྒྱལ་མཚན། བུམ་པ། གསེར་ཉ་དང་བརྒྱད།
 བཀྲ་ཤིས་རྫས་བརྒྱད། དུང་དཀར་གཡས་འཁྱིལ། ཞོ། གི་ཝཾ། ལི་ཁྲི། རྩྭ་དུར་བ། ཤིང་ཏོག་བིལ་བ། ཡུངས་དཀར། མེ་ལོང་བཅས་སོ། །
 རྟོག་གེའི་ཚིག་དོན་བརྒྱད། མངོན་སུམ་ཡང་དག་དང་ལྟར་སྣང་། རྗེས་དཔག་ཡང་དག་དང་ལྟར་སྣང་། སྒྲུབ་པ་ཡང་དག་དང་ལྟར་སྣང་། སུན་འབྱིན་ཡང་དག་དང་ལྟར་སྣང་ངོ་། །

 དགུ་ཚན། 
 སྐྱེ་དགུ  འདོད་ཁམས་ལས་ཚེ་འཕོས་ཏེ་ཁམས་གསུམ་དུ་སྐྱེ་བ་གསུམ། གཟུགས་ཁམས་ལས་ཚེ་འཕོས་ཏེ་ཁམས་གསུམ་དུ་སྐྱེ་བ་གསུམ། གཟུགས་མེད་ཁམས་ལས་ཚེ་འཕོས་ཏེ་ཁམས་གསུམ་དུ་སྐྱེ་བ་གསུམ་དང་དགུའོ། །
 གར་གྱི་ཉམས་དགུ། སྒེག་པ། དཔའ་བ། མི་སྡུག་པ། རྒོད། དྲག་ཤུལ། འཇིགས་རུང་། སྙིང་རྗེ། རྔམ་པ། ཞི་བ་བཅས་སོ། །

 བཅུ་ཚན། 
 དགེ་བ་བཅུ། སྲོག་མི་གཅོད་པ། མ་བྱིན་པར་མི་ལེན་པ།  ལོག་གཡེམ་སྤོང་བ། བདེན་པར་སྨྲ་བ། ཕྲ་མ་མི་བྱེད་པ། ཚིག་འཇམ་པོར་སྨྲ་བ། ངག་མི་འཆལ་བ། གཞན་ནོར་ལ་ཆགས་སྲེད་མི་བྱེད་པ། གཞན་ལ་གནོད་སེམས་མི་སྐྱེད་པ། འཇིག་རྟེན་པའི་ཡང་དག་པའི་ལྟ་བ་དང་བཅུའོ། །
 མི་དགེ་བཅུ། སྲོག་གཅོད་པ། མ་བྱིན་ལེན་པ། ལོག་གཡེམ། རྫུན་སྨྲ་བ། ཕྲ་མ། ཚིག་རྩུབ། ངག་འཆལ། བརྣབ་སེམས། གནོད་སེམས། ལོག་ལྟ་དང་བཅུའོ། །
 ཕྱོགས་བཅུ། ཕྱོགས་བཞི་དང་མཚམས་བཞི། སྟེང་འོག་བཅས་བཅུའོ། །
 རིག་པའི་གནས་བཅུ། རིག་གནས་ཆེ་བ་ལྔ་དང་ཆུང་བ་ལྔ་བཅས།

 བཅུ་གཅིག་གི་ཚན་པ། 
 འཁྲུལ་མེད་གླིང་པ་བཅུ་གཅིག རྙིང་མའི་གཏེར་སྟོན་གཙོ་བོ་བཅུ་གཅིག་སྟེ། ཨོ་རྒྱན་གླིང་པ་དང་། སངས་རྒྱས་གླིང་པ། རྡོ་རྗེ་གླིང་པ། ཀུན་སྐྱོང་གླིང་པ། རིན་ཆེན་གླིང་པ། རཏྣ་གླིང་པ། པདྨ་གླིང་པ། ཀརྨ་གླིང་པ། ལས་འཕྲོ་གླིང་པ། བསམ་གཏན་གླིང་པ། བསྟན་གཉིས་གླིང་པ་བཅས།

 བཅུ་གཉིས་ཀྱི་ཚན་པ། 
 ལོ་སྐོར་བཅུ་གཉིས།  བྱི་བ། གླང་། སྟག ཡོས། འབྲུག སྦྲུལ། རྟ། ལུག སྤྲེལ། བྱ། ཁྱི། ཕག་དང་བཅུ་གཉིས་སོ། །
 རྒྱལ་བའི་མཛད་པ་བཅུ་གཉིས། དགའ་ལྡན་གནས་ནས་འཕོ་བ། ལྷུམས་སུ་ཞུགས་པ། སྐུ་བལྟམས་པ། བཙུན་མོའི་འཁོར་གྱིས་རོལ་བ། བཟོ་ཡི་གནས་ལ་མཁས་པ། ཁྱིམ་ནས་མངོན་པར་བྱུང་བ།  དཀའ་བ་སྤྱད་པ། བྱང་ཆུབ་སྙིང་པོར་གཤེགས་པ། བདུད་སྡེ་བཅོམ་པ། མངོན་པར་བྱང་ཆུབ་པ། ཆོས་འཁོར་བསྐོར་བ། མྱ་ངན་ལས་འདས་པའི་མཛད་པ་བཅས་སོ། །

 བཅུ་གསུམ་གྱི་ཚན་པ། 
 བོད་ཀྱི་མགུར་ལྷ་བཅུ་གསུམ། ཐང་ལྷ་ཡར་བཞུགས། ཡར་ལྷ་ཤམ་པོ། ཙང་ལྷ་བྱོལ་ཡུག སྲོག་ལྷ་གངས་དཀར། སྒྱོག་ཆེན་སྡོང་ར། དགེ་ལྷ་བྱང་རྩེ། ཅོག་ལྷ་མཚལ་རྩེ། གངས་དཀར་གཡུ་རྩེ། སུམ་རི་གཉན་པོ། འཛུམ་ཆེན་སྡོང་ཕྲལ། དབྱིབས་ཆེན་རབ་ངོར། འབྲི་ཆེན་སྡོར་ངུ། བོད་ཀྱི་བ་རུ་དང་བཅུ་ངསུམ།

 ད་དུང་གཟིགས། 
 ཕྱི་ཕྱོགས་དྲྭ་མཐུད། 
Category:རིག་གནས།
Category:ཡོ་བྱད་དཔེ་ཆ།